2Deal Ventures B.V.: CEO and Executives - Bloomberg
SnapshotPeople OverviewBoard MembersCommittees	Key Executives for 2Deal Ventures B.V.
NameBoard RelationshipsTitleAgeMarco Dekker No RelationshipsPartner--
2Deal Ventures B.V. Board Members*
2Deal Ventures B.V. Executive Committees*
CEO COMPENSATION IN THIS INDUSTRY Industry RangeSalary 726.8KBonus 1.9MTotal Short Term Compensation 2.1MCompensation as of Fiscal Year 2Deal Ventures B.V. CEO CompensationIndustry Average Drie kinders sterf toe muur ineenstort | Maroela Media
Drie kinders sterf toe muur ineenstort
‘n Foto van die toneel waar die muur ineengestort het (Foto: Facebook)
Drie kinders van Doornfontein in die Johannesburgse middestad is Maandag dood toe die muur van ŉ verlate gebou op hulle ineengestort het.
Robert Mulaudzi, woordvoerder van Johannesburg se nooddienste, het dié voorval aan Maroela Media bevestig.
Volgens Mulaudzi het die voorval omstreeks 13:00 Maandagmiddag plaasgevind. Hy sê drie kinders, tussen die ouderdom van drie en 10 jaar oud, het buite die gebou gespeel toe die muur skielik ineengestort het.
Volgens hom is dié verlate gebou onwettig bewoon en is dit ŉ probleem wat die Johannesburgse metro al ŉ geruimte tyd lank teister.
“Dit gebeur telkens dat die verlate geboue beset word,” verduidelik hy. “Die bewoners rig dan wankelrige strukture binne dié geboue op wat reeds onstabiel, gevaarlik en wankelrig is. In dié spesifieke geval is die gebou ook onwettig bewoon en die oorlede kinders is die kinders van die bewoners.”
Mulaudzi sê nooddienste het vir ŉ geruime tyd probeer om die kinders weer by te bring, maar hulle is op die toneel dood verklaar.
Volgens hom is die metro tans besig om talle onbewoonde geboue in die middestad te sloop.
Mulaudzi sê die polisie was op die toneel om ŉ ondersoek van stapel te stuur.
Stad Johannesburg se brandbestryders het gesê ongeveer 30 plakkershuise is in die verlate pakhuis op die hoek van Davies- en Rockeystraat opgerig.
Johannesburg-nooddienste het gesê hulle vermoed die gebou het ineengestort as gevolg van die gebou se ouderdom en gebrek aan instandhouding. Die gebou is intussen ontruim en alle haweloses sal bygestaan word deur die stad se rampbestuurspan.
Burgemeester Herman Mashaba het na die toneel gehaas en gesê sulke tragedies kan voorkom word deur die proses, om verlate geboue weer te herwin, te bespoedig. “Die kinders het hul lewens verloor omdat ons inwoners nie ŉ veilige plek het om te woon nie. Dit is waarvoor sogenaamde menseregteprokureurs baklei – die reg vir mense om te bly waar hulle wil en in enige tipe struktuur, ondanks die gevare. Waar is hulle nou om hierdie tragedie te verdedig? Hoeveel kinders moet sterf?”
Mashaba en Michael Sun, burgemeesterskomiteelid vir openbare veiligheid, het bevestiging ontvang dat die muur afgebreek sal word.
Die eienaar van die gebou het ook by die toneel opgedaag om die skade te ondersoek. Hy het gesê die gebrek aan instandhouding is weens ŉ dispuut wat voortduur oor die regmatige eienaar van die gebou.
Burgemeester Herman Mashaba en Michael Sun, burgemeesterskomiteelid vir openbare veiligheid Foto: Johannesburg-nooddienste
Foto: Robert Mulaudzi, Johannesburg-nooddienste
Gedenkdiens vir Winnie by konstitusionele hof
Wurmpie · 4 maande gelede
Kla die ouers aan vir moord. Hul moes nie daar gewees het nie
Bewoording · 4 maande gelede
Vir my lyk dit eerder of die muur omgeval het. Dakke of geboue stort ineen.
Herman, en as die geboue dan nou in ‘n beter toestand is, dan kan hulle daar bly? Op wie se onkostes?
Sussie · 4 maande gelede
Dit is omdat hul wil en kan intrek waar hul wil alle oop gronde en geboue word so beset en op die belasting betaler se rug ry.
Shame · 4 maande gelede
Ai, dis jammer dat mense so onsimpatiek is. Kinders is kinders. Hoe sal jy optree as dit jou kind was?